בני אהובה/הלכות אישות/יד/ט
הלכות אישות/יד/ט

ואם מרדה תחת בעלה כדי לצערו וכו'. עיין במ"מ שדחק לפרש לשיטת הרמב"ם דס"ל דמכריזין ד' שבועות בכל יום א"כ מה אמרו בגמרא דף ס"ג ע"ב דיקא נמי דקתני ד' שבועות זה אחר זה ומה היא הדיוקא ונראה דס"ל לרמב"ם דאם יש בעיר בית הכנסת ובית המדרש הרבה אין מכריזין בכל ביהכ"נ וביהמ"ד והא דקתני בתי כנסיות ובתי מדרשות היינו ביהכ"נ וביהמ"ד דעלמא אבל סגי באחד ולפי זה הוה אמינא דביש ארבע ביהכ"נ והכריזו בכל ביהכ"נ א"כ הוי שבוע אחד כמו ארבע שבועות בביהכ"נ אחד דמאי שנא ולכך קתני ארבע שבועות זה אחר זה להורות דאין זה מועיל דבעי דוקא ארבע שבתות זה אחר זה ולכך קתני זה אחר זה ואינו מיותר כמו שדייק הרא"ה ז"ל ולפי זה מוכח דההכרזה בביהכ"נ ובביהמ"ד דאל"כ הדרא קושיא לדוכתיה זה אחר זה למה לי.